Zille: ANCYL moet dreigemente laat vaar | Nuus24
Zille kla ANCYL aan oor intimidasie
Johannesburg – Die Wes-Kaapse premier, Helen Zille, het Vrydag gesê sy sal persoonlik ‘n memorandum van lede van die ANC-jeugliga ontvang tydens hul betoging volgende week.“Ek het onderneem om die ANC-jeugliga se memorandum persoonlik te ontvang op die voorwaarde dat hulle hul dreigemente om die stad onregeerbaar te maak onttrek,” het sy in ‘n verklaring gesê.“[Hulle moet]... om verskoning vra aan die mense van Kaapstad vir die verlies van lewens en skade wat aan eiendom aangerig is tydens hul vorige veldtog.”Die ANC-jeugliga is geskeduleer om Maandag na die provinsiale wetgewer in Kaapstad te stap as deel van hul veldtog vir “ekonomiese vryheid” in die provinsie.Zille, wat ook die leier van die Demokratiese Allianse is, sê sy het met die provinsiale polisiekommissaris, genl. Arno Lamoer, en die stad se direkteur van gemeenskapsveiligheid, Richard Bosman, gepraat en hulle het haar verseker dat “wet en orde” tydens die betoging gehandhaaf sal word.– Volg Nuus24 op Twitter - SAPA
Lees meer oor: helen zille | kaapstad | anc-jeugliga VOLGENDE OP NUUS24X
Wie se ons help hulle nie?
Jy moet jou mense ook help in die "ander" plakkerskampe. Jy weet mos, die wat van ons s'n verskil, soos dag en nag! (catch my drift??)